फसलों पर ओस जमी, पाले की आशंका
उत्तरी क्षेत्र में जारी बर्फबारी से कड़ाके की ठंड का दौर जारी है। बीते 24 घंटे में रात का तापमान आधी डिग्री लुढ़ककर 4 डिग्री तक आ गया। गुरुवार की रात सीजन की सबसे ठंडी रात रही।
देर रात के बाद कोहरे की स्थिति बन रही है। सुबह कोहरे की चादर छा गई। इससे पारदर्शिता में कमी आई। रबी की फसलों पर ओंस जमा होने लगा है। आगामी तीन दिनों तक कड़ाके की सर्दी जारी रहेगी। बुधवार-गुरुवार की रात में पारा 4.5 डिग्री था। शुक्रवार दिन का अधिकतम तापमान 24 डिग्री रहा। 2014 में न्यूनतम 6.3, 2013 में 10.0 डिग्री दर्ज हुआ था। ठंड को देखते हुए नपा ने 5 स्थानों पर अलाव की व्यवस्था की है। मौसम विभाग के मुताबिक बादल छंटने से शीतलहर का प्रकाेप बढ़ा है। 28 दिसंबर तक मौसम ऐसा रहने का अनुमान है। इस दौरान रात का तापमान 3 से 5 डिग्री अौर दिन का तापमान 20 से 22 डिग्री के बीच रहेगा। विभाग ने पाला पड़ने से भी इनकार नहीं किया।
चने पर बढ़ सकती है इल्ली
आंचलिक कृषि अनुसंधान के वैज्ञानिक एमएल शर्मा ने बताया 4 डिग्री से कम पारे से फसलों काे फायदा होगा। चने की फसल को नुकसान है। ज्यादा सर्दी से इल्ली का प्रकोप बढ़ता है। फूल आने पर दवा का छिड़काव करें। साथ ही 1 एकड़ जमीन में 50 से 100 खुटिया (लकड़ी) गाड़े। इससे पक्षी बैठकर चने के पौधों से कीट खाएंगे। ऐसे मौसम में ज्यादा सिंचाई न करें। इससे जड़ सड़न की संभावना बन सकती है।
सुबह सनावद रोड पर कोहरे के कारण वाहन चालकों को लाइट जलाना पड़ी।
hin_Deva awa_Deva hin_Deva hin_Deva hin_Deva hin_Deva